ونزوئلا دولت باشقانی نیکولا مادورویا قارشی سوی-قصد، اوچ لاتین آمریکا اؤلکه‌سی‌نین دیپلومات‌لاری‌نین رول اوینامیش اولا بیله'جگی ادعا ائدیلدی.
ونزوئلا ایرتیباطات ناظیرلیگی رسمی‌سی خورخه رودریگوز، پایتخت کاراکاسدا کولومبیا، شیلی و مکزیک سفیرلیک‌لرینده چالیشان پرسونلین، سوی-قصد تشببوسونو حاضیرلایان‌لارا یا دستک وئردیک‌لرینی و یا یاردیم ائتمک ایستدیک‌لرینی دئییب.
رودریگوز، سوی-قصد تشببوسو ایله باغلی نظارته آلینان‌لاردان بیری‌نین، ایفاده‌سینده، سالدیریدا شیلی سفیرلیگی‌نین رولو اولدوغونو خاطیرلاتدیغینی، دیگرلری‌نین ده کولومبیا سرحدی یاخینلیغیندا ائدیلدیک‌لرینی اعتراف ائتدیک‌لرینی قئید ائدیب.
لاتین آمریکا اؤلکه‌لری‌نین رهبرلیک‌لرینه مسئله ایله باغلی سوروشدورما باشلاما‌لاری اوچون دعوت ائدن رودریگوز،
توتوکلولارین اعتراف‌لارینی، مکزیک، شیلی و کولومبیا خاریجی ایشلر ناظیرلرینه تقدیم ائتمه‌یه حاضیریق." دئیه دانیشدی.
ونزوئلا‌لی مقاملارین، سوی-قصد تشببوسو ایله باغلی اوّلکی گون اوچ آدامی داها نظارته گؤتوردوگو بیلدیریلیب.
کولومبیا، شیلی و مکزیک حکومت‌لری ایسه رودریگوزین گوناهلاندیرما‌لارینی رد ائتدی.
ونزوئلا دولت باشقانی نیکولا مادورویا، آوقوستدا پایتخت کاراکاسدا بیر مراسیمده چیخیش ائتدیگی زامان پارتلاییجی یوک‌لو درون‌لار ایله سالدیری تشکیل ائدیلمیشدی.
مادورونون یارا آلما‌دان قورتولدوغو سالدیریدا 7 عسگر یارالانمیشدی.
اونلارا "قول‌سوز کؤینک گئین عسگرلری" آدلان‌دیران بیر قروپ، توئترده ائتدیک‌لری پایلاشیمدا سالدیری'نین مسئولیتینی اوزرینه گؤتورموشدو.
